На основу Решења стечајног судије Привредног суда у Нишу 1.Ст.143/2011 од 30.8.2011. године, а у складу са чланoвима 131, 132 и 133 Закона о стечају („*Службени гласник РС“ бр. 104/09*), Националним стандардом бр. 5 – Национални стандард о начину и поступку уновчења имовине стечајног дужника („*Службени гласник РС“ бр. 13/10*), Агенција за лиценцирање стечајних управника као стечајни управник стечајног дужника:

**ИЗДАВАЧКО ГРАФИЧКО ПРЕДУЗЕЋЕ ПРОСВЕТА АД, НИШ - У СТЕЧАЈУ**

**ул. Војводе Гојка** **бр. 14, Ниш**

**ОГЛАШАВА**

**прву продају имовине стечајног дужника**

**методом јавног надметања**

|  |  |  |
| --- | --- | --- |
| **Предмет продаје** | **Почетна цена (динара)** | **Депозит (динара)** |
| **Имовинска целина 1 – Непокретна имовина у ул. Војводе Гојка бр. 14 у Нишу, уписана у Лист непокретности бр. 3621 КО Ниш "Бубањ", на кат. парцелама 5502 и 5503, и то:**1. **Зграда пословних услуга** постојећа на кат. парцели 5502 КО Ниш "Бубањ", површине 314m2, уписана у ЛН бр. 3621 КО Ниш "Бубањ", као објекат бр. 1, са правним статусом објекат изграђен без одобрења за градњу, у државини стечајног дужника са уделом 1/1;
2. **Зграда пословних услуга** постојећа на кат. парцели 5502 КО Ниш "Бубањ", површине 294m2, уписана у ЛН бр. 3621 КО Ниш "Бубањ", као објекат бр. 2, са правним статусом објекат изграђен пре доношења прописа о изградњи објеката, у државини стечајног дужника са уделом 1/1;\*
3. **Зграда пословних услуга** постојећа на кат. парцели 5502 КО Ниш "Бубањ", површине 2343m2, уписана у ЛН бр. 3621 КО Ниш "Бубањ", као објекат бр. 3, са правним статусом објекат изграђен пре доношења прописа о изградњи обејакта, у државини стечајног дужника са уделом 1/1;
4. **Зграда пословних услуга** постојећа на кат. парцели 5502 КО Ниш "Бубањ", површине 985m2, уписана у ЛН бр. 3621 КО Ниш "Бубањ", као објекат бр. 4, са правним статусом објекат изграђен пре доношења прописа о изградњи обејакта, у државини стечајног дужника са уделом 1/1;
5. **Зграда пословних услуга** постојећа на кат. парцели 5502 КО Ниш "Бубањ", површине 197m2, уписана у ЛН бр. 3621 КО Ниш "Бубањ", као објекат бр. 5, са правним статусом објекат изграђен без одобрења за градњу, у државини стечајног дужника са уделом 1/1;
6. **Помоћна зграда** постојећа на кат. парцели 5502 КО Ниш "Бубањ", површине 34m2, уписана у ЛН бр. 3621 КО Ниш "Бубањ", као објекат бр. 6, са правним статусом објекат изграђен без одобрења за градњу, у државини стечајног дужника са уделом 1/1;\*
7. **Зграда за коју није позната намена** постојећа на кат. парцели 5503 КО Ниш "Бубањ", површине 22m2, уписана у ЛН бр. 3621 КО Ниш "Бубањ", као објекат бр. 1, са правним статусом објекат изграђен без одобрења за градњу, у државини стечајног дужника са уделом 1/1.

\* **Зграда пословних услуга и помоћна зграда уписане су у Катастру непокретности као објекти бр. 2 и бр. 6, и исти не постоје на терену**. | **25.942.350,00** | **10.376.940,00** |

*(Целокупна имовина је детаљно описана у продајној документацији).*

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од **300.000,00** динара, увећано за ПДВ.Профактура се мора преузети на адреси ул. Колубарска бр. 30, Ниш, сваког радног дана у периоду од 09:00 до 15:00часова, уз обавезну телефонску најаву поверенику стечајног управника на тел: 064/3521586 или писаним захтевом путем електронске поште на e-mail: djosicvesna@gmail.com. Рок за откуп продајне документације (преузимање профактуре, уплату и преузимање продајне документације) истиче закључно са 13.12.2023. године.
2. Уплате **депозит** на текући рачун стечајног дужника бр: **160-0000000354685-14** отворен **код** Banca Intesaа.д. Београд, или положе неопозиву првокласну банкарску гаранцију наплативу на први позив најкасније до 14.12.2023. године. У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, ул. Теразије бр. 23, VI спрат, најкасније 14.12.2023. године до 14:00 часова по београдском времену. У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења до 19.02.2024. године.
3. Потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 9.00 до 15.00 часова, а најкасније до 14.12.2023. године (уз претходну најаву стечајном управнику).

Након уплате депозита, а најкасније до 15.12.2023. године до 15:00 часова, потенцијални купци, ради правовремене евиденције, поверенику стечајног управника морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **18.12.2023. године у 12:00 часова** на адреси: Агенција за лиценцирање стечајних управника, ул. Теразије бр. 23, Београд, III спрат, сала 301. **Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају пуномоћје или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од завршетка јавног надметања, а пре потписивања купопродајног уговора, након чега ће му бити враћена гаранција.

Закључењу купопродајног уговора у законски прописаној форми, приступа се у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана закључења купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције (*"Сл. гласник РС" бр. 51/09 и 95/13*), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

***Напомене:***

*\* Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.*

Oвлашћено лице: Повереник Весна Ђошић, контакт тел. 064/3521586, е-mail: djosicvesna@gmail.com.